เงินทุนไหลเข้าไทยกดบาทแข็งหลุด 35 บาท
ค่าเงินบาทปรับแข็งค่าหลุด 35 เหรียญสหรัฐ ปรับแข็งค่าขึ้นต่อเนื่องจากแนวโน้มเงินทุนไหลเข้าทั้งภูมิภาค
15 ก.ค. 2559

ค่าเงินบาทปรับแข็งค่าหลุด 35 เหรียญสหรัฐ ปรับแข็งค่าขึ้นต่อเนื่องจากแนวโน้มเงินทุนไหลเข้าทั้งภูมิภาค
นักค้าเงินธนาคารพาณิชย์ กล่าวว่า การเคลื่อนไหวของค่าเงินบาทเช้านี้ (15 ก.ค.) เปิดตลาดที่ระดับ 35.03 /04 บาท/เหรียญสหรัฐ แต่ล่าสุดเงินบาทได้เคลื่อนไหวแข็งคาขึ้นหลุดกรอบสำคัญที่ 35 บาทไปเรียบร้อยแล้ว โดยขณะนี้อยู่ที่ระดับ34.96/98 บาท ซึ่งคิดเป็นแข็งค่าจากต้นปีถึงปัจจุบันที่ประมาณ 3% อย่างไรก็ดีทิศทางการแข็งค่าเป็นไปในทิศทางเดียวกับสกุลในภูมิภาค
ทั้งนี้ การปรับแข็งค่าขึ้นของเงินบาท คาดว่าส่วนหนึ่งเป็นผลจากภาวะเงินทุนต่างชาติที่ไหลเข้ามาในประเทศตลาดเกิดใหม่(อิมเอมร์จิ้นมาร์เก็ต) รวมทั้งไทยอย่างต่อเนื่อง สะท้อนได้จากการเข้ามาของนักลงทุนต่างชาติ ที่มาวื้อสุทธิในตลาดหุ้นและตลาดตราสารหนี้ไทย เนื่องจากนักลงทุนมองว่าสหรัฐฯน่าจะชะลอการขึ้นดอกเบี้ยออกไปก่อน ไม่น่าจะพิจารณาขึ้นในช่วงนี้ บวกกับนักลงทุนไม่มองการลงทุนในยุโรปมีความเสี่ยงมากขึ้นทำให้เกล้าลงทุนที่เสี่ยงในยุโรป (Risk off ) แต่กลับเกล้ามาลงทุนเสี่ยง (Risk on)ในอิมเมอร์จิ้น มาร์เก็ต และไทย  
อย่างไรก็ดี ยังต้องติดตามการเคลื่อนไหวของเงินบาทอย่างใกล้ชิดต่อไป ว่าในช่วงปิดตลาดเงินบาทจะขึ้นมาปิดเหนือระดับ 35 บาทได้หรือไม่ โดยระหว่างวันคาดว่าเงินบาทน่าจะเคลื่อนไหวในกรอบ 34.90 – 35.07 บาท   
ภาพประกอบข่าว